Source: http://www.bihon.ro/incepe-finala-mica-csm-oradea-lupta-pentru-medalia-de-bronz/1834120
Timestamp: 2019-02-23 18:03:08+00:00

Document:
Începe finala mică! CSM Oradea luptă pentru medalia de bronz - BIHON
Începe finala mică! CSM Oradea luptă pentru medalia de bronz
la	18. mai 2017 09:51	 Reactualizat la:	 18. mai 2017 09:55
CSM CSU dispută joi primul meci al finalei mici, pe terenul echipei BC CSU Sibiu.
În urma înfrângerii din semifinala cu U BT Cluj-Napoca, CSM CSU Oradea a ratat calificarea în finala mare a ediţiei şi nu-şi va putea apăra titlul cucerit în sezonul trecut. Echipa noastră va disputa însă finala mică, în compania formaţiei BC CSU Sibiu. Primul meci al seriei are loc joi, la Sibiu, cu începere de la ora 19:00, în direct la Digi Sport 4.
Preşedintele CS Municipal, Şerban Sere, afirmă că dezamăgirea jucătorilor noştri, după eşecul din semifinala cu U BT Cluj-Napoca, a fost imensă. „Băieţii au fost foarte afectaţi, au încercat să facă tot ce au putut pentru a ajunge în finala mare. Sunt campioni şi sunt obişnuiţi să joace pentru cele mai înalte obiective. Din nefericire, ei nu au reuşit de data aceasta să se califice în ultimul act”, ne-a declarat Şeban Sere.
Oficialul orădean spune însă că şi locul trei reprezintă un obiectiv important. „Ne-am străduit să-i motivăm din nou pe băieţi, pentru finala mică. Chiar dacă am ratat finala mare, clasarea pe podium reprezintă şi ea o realizare importantă. Ne vom bate aşadar pentru medaliile de bronz ale campionatului”, a afirmat Sere.
Două victorii din trei meciuri
Conducătorul clubului orădean nu se teme de faptul că echipa sibiană, care nu s-a mai situat pe podiumul campionatului de aproape zece ani, ar putea fi mai motivată decât formaţia noastră. „Sigur, pentru sibieni această finală mică poate reprezenta o mare provocare, dat fiind faptul că nu au mai ajuns demult într-o astfel de fază a Ligii Naţionale. Eu mizez însă pe valoarea superioară a echipei noastre şi pe orgoliul băieţilor”, spune Şerban Sere.
Partida BC CSU Sibiu – CSM CSU Oradea va fi condusă de brigada de arbitri Bogdan Podar, Sorin Drugău, Bertalan István, iar comisar FR Baschet a fost desemnat Mihai Caraion.
Finala mică se desfăşoară în sistemul „cel mai bun din trei meciuri”. Primul meci are loc joi, la Sibiu, al doilea se va disputa luni, 22 mai, cu începere de la ora 19:00, la Oradea, iar cea de-a treia partidă, dacă va mai fi necesară, se va juca pe terenul echipei mai bine clasate la finele sezonului regulat, BC CSU Sibiu, la data de 24 mai.
Taguri: CSM CSU Oradea, csu sibiu, finala mica
Victorie în absenţa căpitanului
Încă o victorie la scor astronomic

References: CSM 
 CSM 

CSM 
 CSM 
 CSM 
 CSM